armvectores/hy_wikipedia_2023 huggingface dataset:
Ջրաղացի աղբյուր

«Ջրաղացի» աղբյուր, ջրաերկրաբանական բնության հուշարձան Հայաստանում, որն աղբյուր է։ Բնության հուշարձանը գտնվում է Սյունիքի մարզում, Բարձրավան գյուղից 0.5 կմ հյուսիս-արևմուտք, ծովի մակարդակից 1350 մ բարձրության վրա։ Այն գրանցված է Հայաստանի բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն։ 


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Աննա Կարինա

Աննա Կարինա (դան․՝ Anna Karina, Հաննե- Կարին Բայեր, դան․՝ Hanna Karin Blarke Bayer սեպտեմբերի 22, 1940(1940-09-22)[…], Ֆրեդերիկսբերգ, Դանիա - դեկտեմբերի 14, 2019(2019-12-14)[…], Փարիզի 14-րդ շրջան, Փարիզ, Ֆրանսիա), ազգությամբ դանիացի ֆրանսիական կինոյի և թատրոնի դերասանուհի, կինոռեժիսոր, սցենարիստ, երգչուհի։ 1960-ական թվականներին հայտնի է դարձել որպես ֆրանսիական կինոյի «նոր ալիք» ուղղության հիմնադիրներից Ժան Լյուկ Գոդարի մուսա՝ նկարահանվելով նրա բազմաթիվ ֆիլմերում՝ Փոքրիկ զինվորը (1960), «Կինը մնում է կին» (1961), Ապրել իր կյանքով (1962), «Կողմնակի անձինք» (1964), «Խենթ Պիերոն», «Ալֆավիլ» (երկուսն էլ՝ 1965): «Կինը մնում է կին» ֆիլմի համար Կարինան Բեռլինի կինոփառատոնում արժանացել է «Արծաթե արջ» մրցանակին լավագույն դերասանուհի անվանակարգում։
Կարինան համարվում է 1960-ական թվականների կիոնոյի խորհրդանիշ։  Նյու Յորք Թայմսը նրան բնութագրել է որպես «կինոյի գեղեցիկ դերասանուհիներից մեկը և ֆրանսիական նոր ալիքի հավերժ խորհրդանիշը»։


== Կենսագրություն ==
Աննա Կարինան ծնվել է 1940 թվականին, Կոպենհագենում, կապիտանի ընտանիքում։ Ծնողների ամուսնալուծվելուց հետո մի քանի տարի ապրել է տատիկի մոտ, 8 տարեկանից  ապրել է մոր հետ։ Կարիերան սկսել է Դանիայում և 14 տարեկանում երգել կաբարեում, հանդես եկել կոմերցիոն ռադիոհաղորդումներում և նկարահանվել կարճամետրաժ ֆիլմերում։ Աշխատել է կինոստուդիայում որպես ստատիստ։ Առաջին անգամ նկարահանվել է իր հայրենիքում՝ «Աղջիկը և ոտնամանները» կարճամետրաժ ֆիլմում։ Տեղափոխվելով Փարիզ Կարինան որոշ ժամանակ աշխատել է որպես նորաձևություններ ցուցադրող, միաժամանակ նկարահանվել անգլիական գովազդային ժապավեններում և ամսագրերում, այդ թվում՝  Elle ամսագրում, որտեղ հանդիպել է Պիեռ Կարդենին և Կոկո Շանելին։ Կարինան նշել է, որ Շանելն է օգնել իրեն հնարելու իր պրոֆեսիոնալ անունը՝ Աննա Կարինա։
Կարինային Ժան Լյուկ Գոդարը  հանդիպել է Palmolive-ի շարքի նկարահանումների ժամանակ։ 1959 թվականին Կարինան փոքր դերակատարումներով հանդես է եկել իր ապագա ամուսնու՝ Ժան Լյուկ Գոդարի «Վերջին շնչում» (1959), Փոքրիկ զինվորը (1960), «Կինը մնում է կին» (1961), «Ապրել իր կյանքով» (1962), «Ալֆավիլ» (1965), «Խենթ Պիերոն» (1965) և այլ ֆիլմերում։
1969 թվականին Կարինան հանդես է եկել ֆրանսիացի երիտասարդ ռեժիսոր Անդրե Ֆարուագիի «Մեռնելու ժամանակը» ֆիլմում։ Նկարահանվել է նաև Ժակ Ռիվետի «Միանձնուհին» (1966), Լուկինո Վիսկոնտիի «Օտարականը» (1967), Ջեկ Լի Թոմպսոնի «Մինչև կգա ձմեռը» (1968), Ջորջ Կյուքորի «Ժյուստին» (1968), Թոնի Ռիչարդսոնի «Ծիծաղ խավարում» (1969), Հանս Գայսենդորֆերի «Դոն Կարլոս» (1972), Ժոել Սանտոնիի «Եփված հավկիթները» (1976), Ժան-Ֆրանսուա Դավիի «Ընծա գուլպա» (1978), Լորին Մազելի «Ռեջինա» (1982) և այլ ֆիլմեր։ 1973 թվականին Կարինան իր գրած սցենարով նկարահանում է «Ապրել միասին» կինոնկարը։ Իր երկրորդ՝ «Գազաններ» ֆիլմում (1975) Կարինան արծարծել է մայրության թեման և ժամանակակից կնոջ պրոբլեմները։ Կարինան նկարահանվել է նաև 1965 թվականին մոսկովյան չորրորդ միջազգային փառատոնում ոսկե մեդալի արժանացած Վալերիո Ձուրլինիի «Նրանք գնացին զինվորների ետևից» (1965), Ֆրանկո Բրուզատիի «Հաց և շոկոլադ» (1974) և Մարթա Մեսարոշի «Համարյա ինչպես տանը» (1979) կինոնկարները։
Ազատ տիրաետում է դանիերենի, ֆրանսերենի, անգլերենի, շվեյցարերենի, իտալերենի։


== Ընտրյալ Ֆիլմագրություն ==


== Ծանոթագրություններ ==
(9879) Մամութուս

(9879) Մամութուս (անգլ.՝ Mammuthus), աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 12-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,383085 ա. մ., առավելագույնը մոտենում է 1,7944 ա. մ. հեռավորության վրա և հեռանում 2,9718 ա. մ.։ Արեգակի շուրջ մեկ ամբողջական պտույտ է կատարում 1343,72 երկրային օրվա ընթացքում, իր ուղեծրով շարժվելով միջինում 0,267914 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9879) Մամութուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարջումակ

Մարջումակ, գյուղ Արևմտյան Հայաստանում, Խարբերդի վիլայեթի Չարսանջակի գավառակում։


== Բնակչություն ==
XIX դարի վերջին ուներ 9 տուն հայ բնակիչ։


== Պատմամշակութային կառույցներ ==
Մարջումակն ուներ Ս. Հակոբ անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Խունգ

Խունգ , հայաբնակ գյուղ Իրանում, Սպահանի նահանգի Փերիա (Ֆերեյդան) գավառի Վարգաղ գավառակում, Լիշքուհ լեռան լանջին։
Հիմնադրել են 1604 թ.-ին շահ Աբբաս I-ի օրոք Արարատյան երկրից տեղահանված հայերը։ Բաղկացած է հին ու նոր թաղերից։ 1970 թ.-ին ուներ 65 տուն (470 բնակիչ)։ 1946 թ.-ին երեք ընտանիք ներգաղթել է Արևելյան Հայաստան։ 1978 թ.-ի դրությամբ կար եկեղեցի (Ս. Գևորգ, ուր պահվում է ձեռագիր Ավետարան)՝ կից դպրոցով։ Ունի երեք ջրաղաց։ Հողերը պատկանում են պարսիկ կալվածատերերին։
Չերնոզուբով (Օռլովսկի շրջան)

Չերնոզուբով (ռուս.՝ Чернозубов), գյուղ Ռուսաստանի Ռոստովի մարզի Օռլովսկի շրջանում։ Մտնում է Կամիշևսկի գյուղական համայնքի կազմի մեջ։
(7862) Կեյկոնակամուրա

(7862) Կեյկոնակամուրա (անգլ.՝ Keikonakamura), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,840105 ա. մ., առավելագույնը մոտենում է 2,6229 ա. մ. հեռավորության վրա և հեռանում 3,0573 ա. մ.։ Արեգակի շուրջ մեկ ամբողջական պտույտ է կատարում 1748,24 երկրային օրվա ընթացքում, իր ուղեծրով շարժվելով միջինում 0,205922 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7862) Կեյկոնակամուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (2285)

Ժողովածու (2285), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2285 թվի տակ։ Ձեռագիրը գրվել է 1725 թվականին Մարտիրոս աբեղա գրիչի կողմից։ Ստացողը եղել է Մարտիրոս աբեղան։ Գրված է թղթի վրա, որը ունի 16,5X11 չափս։ Ձեռագիրը կազմված է 350 թերթից։ Գրված է միասյուն, նոտրգիրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 208բ, 256բ։


== Բովանդակություն ==
Դեղագիր
Սիմ. Ջուղայեցւոյ Տրամաբանութիւն, Քերականութիւն, Պորփիւրի Ներածութիւն ՍտորոդութեանցնԱրիստոտէլի
Հաւարումն վկայութեանց ի պէտս քարոզչաց
Բարուախօս
Վարդանայ Առակք
Օրհնութիւնք
Քարոզք
Խրատք իմաստասիրաց


== Ծանոթագրություններ ==
Դանզասներ

Դանզասներ, հայ խորհրդային դերասաններ։


== Իզաբելլա Դանզաս ==
Իզաբելլա Գրիգորի Դանզաս (իսկական ազգանունը՝ Կոզոդյան, դեկտեմբերի 3 (16), 1903, Նոր Նախիջևան - սեպտեմբերի 6, 1994, Երևան)։ ՀԽՍՀ ժողովրդական արտիստուհի (1950)։ Հայկ Դանզասի կինը։ 1929 թվականին ավարտել է Դոնի Ռոստովի երաժշտական տեխնիկումը։ Բեմական գործունեությունն սկսել է 1926 թվականից՝ Դոնի Ռոստովում։
Խաղացել է Թբիլիսիի, Բաքվի, Կրասնոդարի, Երևանի, Լենինականի թատրոններում՝ դրամատիկական և օպերետային ներկայացումներում։ 1942 թվականից աշխատում է Երևանի երաժշտական կոմեդիայի թատրոնում։ Դերերից են՝ Էլիզա (Շոուի «Պիգմալիոն», 1935), Նատաշա (Շիրվանզադեի «Մորգանի խնամին», 1948), Ուստիան (Ա․ Այվազյանի «Քաջ Նազար», ըստ Դ․ Դեմիրճյանի, 1948), Միրաբելլա (Շտրաուսի «Գնչուների բարոն», 1952), Կատարինա, Բեատրիչե (Շեքսպիրի «Անսանձի սանձահարումը», 1958, «Մեծ աղմուկ ոչնչից», 1960)։ Դանզասին հատուկ է կոմեդիական-օպերետային ժանրի նուրբ զգացողությունը, բեմական փայլն ու գրավչությունը։ Պարգևատրվել է «Պատվո նշան» շքանշանով։


== Հայկ Դանզաս ==
Հայկ Քրիստափորի Դանզաս (իսկական ազգանունը՝ Բինայան, մայիսի 10 մայիսի 22, 1899, Նոր Նախիջնան - մարտի 22, 1977, Երևան)։ ՀԽՍՀ ժողովրդական արտիստ (1950)։ Սովորել է ծննդավայրի հայկական հոգևոր սեմինարիայում, ապա Խարկովի համալսարանի իրավաբանական ֆակուլտետում։ Մասնագիտական կրթությունն ստացել է Դոնի Ռոստովում, ՄԽԱՏ-ի դերասան Ա․ Պ․ Իյառլամովի «Դրամատիկական դասընթացներում»։
Բեմական գործունեությունն սկսել է 1919 թվականին՝ տեղի ռուսական թատրոնում։ 1920 թվականից որպես ռեժիսոր, դրամատիկական և օպերետային դերասան հանդես է եկել Դոնի Ռոստովի, Թբիլիսիի, Բաքվի, Կրասնոդարի, Լենինականի հայկական թատրոններում։ Եղել է Ռոստովի հայկական սովետական առաջին երաժշտական կոմեդիայի թատրոնի (1922), Երևանի (1942) նույնատիպ թատրոնի հիմնադիրներից։ 1942 թվականից աշխատել է Երևանի երաժշտական կոմեդիայի թատրոնում։ Դերերից են՝ Բոնի (Կալմանի «Սիլվա», 1925, 1933, 1939, 1942), Ֆլորիդոր (Էրվեի «Մադմուազել Նիտուշ», 1933), Ալֆրեդ (Շոուի «Պիգմալիոն», 1935), Նազար (Ա․ Այվազյանի «Քաջ Նազար», ըստ Դ․ Դեմիրճյանի, 1948), Ստեֆան Շտրաուսի «Գնչուների բարոն», 1952), Չոկան (Կոտոյանի «Սիրո հովիտը», 1956)։ Բեմադրել է Կալմանի «Սիլվա» (1923, 1933), «Մարիցա» (1925, 1933, 1943), Լեհարի «Կենսուրախ այրին» (1933) օպերետները, Սունդուկյանի «Խսաթաբալա»-ն (1937)։ Դանզասը վարպետորեն տիրապետում էր օպերետային ժանրի արտահայտչամիջոցներին, վերամարմնավորման արվեստին։
Ի․ և Հ․ Դանզասների արվեստը նպաստել է Սովետական Հայաստանում օպերետային ժանրի կատարողական ավանդույթների հաստատմանը։


== Գրականություն ==
Սարգսյան Ս․ Տ․, Սիրելի անուններ, Ե․, 1967։ Լալայանց Տ․, Դանզասներ, Ե․, 1973։


== Ծանոթագրություններ ==
Սավոյա դի Լուկանիա

Սավոյա դի Լուկանիա  (իտալերեն՝ Savoia di Lucania), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 1236 մարդ, բնակչության խտությունը կազմում է 39 մարդ/կմ²։ Զբաղեցնում է 32 կմ² տարածք։ Փոստային ինդեքսն է՝ 85050։ Հեռախոսային կոդը՝ 0971։


== Ծանոթագրություններ ==
Օզուրգեթի շրջան

Օզուրգեթի շրջան (վրաց.՝ ოზურგეთის მუნიციპალიტეტი՝ օզուրգեթիս մունիցիպալիտետի)՝ 2-րդ մակարդակի վարչական միավոր է Վրաստանում։ Մտնում է Գուրիայի մարզի կազմի մեջ։ Վարչական կենտրոնը Օզուրգեթ քաղաքն է։


== Պատմություն ==
Շրջանի տարածքը ժամանակին եղել է Գուրիայի իշխանության մասը։ 1810 թվականին վերջինիս կազմում անցել է Ռուսական կայսրությանը։
1840 թվականին կազմվում է Գուրիայի գավառը՝ Օզուրգեթ կենտրոնով։ Այն մտնում էր Վրացա-Իմերեթական նահանգ նահանգի մեջ։ 1846 թվականին նահանգը լուծարվում է երկու մասի՝ Թիֆլիսի և Քութայիսի։ Վերջինիս կազմում էլ հայտնվում է Գուրիայի գավառը։
1918-1921 թվականներին Օզգուրեթը Գուրիայի գավառի մյուս շրջանների հետ եղել է Վրաստանի Դեմոկրատական Հանրապետության մասը։
Վրացական ԽՍՀ (1921-1990) կազմում Գուրիայի գավառը պահպանվում է, ապա 1930 թվականից բաժանվում 3 շրջանի։
1995 թվականին 3 շրջանները միավորվում են Գուրիայի մարզի մեջ (վրաց.՝ გურიის მხარე)։ 2006 թվականին Օզգուրեթի շրջանն անվանափոխվում է որպես «Օզգուրեթի մունիցիպալիտետ»։


== Վարչական բաժանում ==
Վարչական կենտրոնը Օզուրգեթ քաղաքն է։ Շրջանը բաժանված է 29 սակրեբուլոյի, որոնցից 1-ը քաղաքային է (ներառում է Օզուրգեթ քաղաքը), 4-ը՝ ավանային (Լաիթուր, Նարուջա, Ուռեկի, Քվեդա Նասակիրալ)։ Շրջանի 70 գյուղերը միավորված են 20 համայնական և 4 գյուղական սակրեբուլոների մեջ։ Դրանք են՝


== Բնակչություն ==
2014 մարդահամարի տվյալներով շրջանի բնակչությունը ավելին էր՝ 62 863 մարդ.

2002 մարդահամարի տվյալներով շրջանի բնակչությունը ավելին էր՝ 78 760 մարդ։


== Տրանսպորտ ==

Շրջանով անցնում են տեղական և միջպետական նշանակության ավտոխճուղիներ։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Տնտեսություն ==
Օզուրգեթի շրջանը գտնվում է Սև ծովի ափին և աչքի է ընկնում մեղմ կլիմայով։ Այստեղ բնակչության հիմնական զբաղմունքը գյուղատնտեսությունն է՝ երկրագործություն, անասնապահություն և այգեգործություն։
Քաղաքային տնտեսությունը հիմնականնում կենտրոնացած է շրջկենտրոն Օզուրգեթում։
Շրջանում որոշ չափով զարգացած է զբոսաշրջությունը։ Ամռանը շատերը հանգստանում են Սև ծովի ափին գտնվող բնակավայրերում ու լողափներում։


== Ծանոթագրություններ ==
(1170) Շիվա

(1170) Շիվա (անգլ.՝ Siva), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1930 թվականի սեպտեմբերի 29-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,32572 ա. մ., առավելագույնը մոտենում է 1,6268 ա. մ. հեռավորության վրա և հեռանում 3,0246 ա. մ.։ Արեգակի շուրջ մեկ ամբողջական պտույտ է կատարում 1295,49 երկրային օրվա ընթացքում, իր ուղեծրով շարժվելով միջինում 0,277887 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,19° անկյուն։
Շիվա աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1170) Շիվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Belcolore

«Belcolore» (անգլ.՝ Belcolore), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1863 թվականին։ Ներկայումս նկարը գտնվում է մասնավոր հավաքածուում։


== Տեղեկություն նկարի մասին ==
Աշխատանքի անվանումը համընկնում է 1866 թվականի «Մոննա Վաննա» նկարի այլընտրանքային և «Երեք երգ» եռապատկերի առաջին մասի անվանումների հետ։
Նկարում պատկերված է Մոննա Բելկոլորեն՝ լեգենդար գեղեցկությամբ գյուղացի կինը՝ Ջովաննի Բոկաչչոյի «Դեկամերոն» ստեղծագործության հերոսուհին։ Աշխատանքն իրենից ներկայացնում է աղջկա գլխի պատկեր, որը կծում է վարդի կոկոնը, կլոր շրջանակով է։ Նրա բնութագրական նրբին երկարացված պարանոցը պսակվում է երազային, երկիմաստ թախծով պատված դեմքով։ Ռոսսետտին դիտողի համար հանելուկային և ցանկալի է թողնում՝ իմանալու ավելին, թե ում է այդ կինը վարդի միջոցով գայթակղիչ կերպով հրապուրում։ Աշխատանքն ստեղծվել է Ջորջ Բոյսի համար։ Բոկաչչոյի միջնադարյան գունեղ պատմությունները բազմաթիվ պրեռաֆայելիտ նկարիչների համար դարձել են ռոմանտիկ սյուժեների աղբյուր, որոնց չեն անդրադարձել Վերածննդի գեղանկարիչները։
Նկարի էսքիզը, որը կատարվել է կարմիր պաստելով, ավարտվել է 1863 թվականի հունիսի 16-ին։ Իսկ 1868 թվականին Ու. Թյորների պատվերով ստեղծվել է մեծացված չափսերով ջրաներկ վերարտադրանկարը (վերափոխվել է 1874-1875 թվականներին)։ Վիրջինիա Սյորտիսը ենթադրել է, որ «Վարդ։ Լեդին պատուհանի մոտ» անվամբ հայտնի ջրաներկ նկարը նույնական է վերարտադրանկարի հետ, արված է Թյորների համար։


== Ծանոթագրություններ ==
Ձմեռային պատանեկան օլիմպիական խաղեր 2020

Ձմեռային պատանեկան Օլիմպիական խաղեր 2020 (անգլ.՝ III Winter Youth Olympic Games), պատանեկան օլիմպիական խաղեր, որը տեղի կունենա 2020 թվականի սկզբին։ 2013 թվականի ամռանից ի վեր Միջազգային օլիմպիական կոմիտեն սկսել է ընդունել խաղերն անցկացնելու իրավունքի հայտեր։ Հայտերը ներկայացվել են մինչև 2013 թվականի նոյեմբերի 28-ը։ 2015 թվականի հուլիսի 31-ին Կուալա-Լումպուրում կայացած Միջազգային օլիմպիական կոմիտեի նիստում Լոզանը ճանաչվեց Երիտասարդական օլիմպիական խաղերի մայրաքաղաք։


== Թեկնածուներ ==


=== Պաշտոնական հայտեր ===
 Լոզան, Շվեյցարիան, 2022 թվականի օլիմպիական խաղերի անցկացման իրավունքի պայքարից հրաժարվելուց հետո, որոշեց պայքարել երիտասարդական խաղերի համար։
 Բրաշով, Ռումինիան որոշել է պայքարել խաղի իրավունքի համար։ Նախկինում քննարկվել էր ձմեռային խաղերի անցկացման իրավունքի համար պայքարի տարբերակը։2014 թվականի դեկտեմբերի 5-ին ՄՕԿ-ը պաշտոնապես հավանություն տվեց երկու քաղաքների թեկնածությանը։ 2015 թվականի հուլիսի 31-ին ՄՕԿ-ի նիստում տեղի ունեցավ քվեարկություն, որի արդյունքները ներկայացված են ստորև։


=== Չհաջողված թեկնածուներ ===
 Բուլղարիա Սոֆիա
 ԱՄՆ Լեյք Փլեսիդ 
 Ռուսաստան Սոչի


== Ծանոթագրություններ ==
Բրազիլական Անտարկտիկա

Բրազիլական Անտարկտիկա (պորտ.՝ Antártida Brasileira), Անտարկտիկա աշխարհամասի հատված, որը գտնվում է հարավային լայնության 60°-ից մինչև հարավային բևեռ և արևմտյան երկայնության 28 և 53 աստիճանների միջև։
1958 թվականի ապրիլին Բրազիլիայի արտաքին գործերի նախարարությունը մտադիր էր հայտնելու՝ Անտարկտիկայում իր տարածքային պահանջների մասին։ Այդ տարածքները գտնվում էին արևմտյան երկայնության 34°40′ և արևմտյան երկայնության 53°20′ աստիճանների միջև։ Սակայն պահանջները մնացին միայն թղթի վրա։
Բրազիլիան ստորագրել է Անտարկտիկայի համաձայնագիրը 1975 թվականի մայիսի 16-ին՝ պայմանավորվածություններ ձեռք բերելով պահանջների իրավական հիմքերի վերաբերյալ։ 1986 թվականին Բրազիլական Անտարկտիկան հայտարարվեց «Բրազիլիայի շահերի գոտի», սակայն տարածքային որևիցե պահանջ չներկայացվեց։ Բրազիլական Անտարկտիկան սահմանակից է Արգենտինական Անտարկտիկային և Բրիտանական անտարկտիկական տարածքին։
Բրազիլիան տարեցտարի ամրապնդում է իր ներկայությունը Անտարկտիկայում։ 1984 թվականից գործում է «Կոմանդենտե Ֆերրաս» բևեռակայանը, որը, սակայն, գտնվում է Բրազիլական Անտարկտիկայի սահմաններից դուրս։ Բևեռակայանը գործում է ողջ տարին։ Առաջին նախագահը, ով 2008 թվականին այցելել է Անտարկտիկա, եղել է Բրազիլիայի նախագահ Լուիս Ինասիու Լուլա դա Սիլվան։ Չնայած, ավելի շուտ, 2005 թվականի փետրվարին, Մոդ թագուհու երկիր էր այցելել Նորվեգիայի թագուհի Սոնյան։ Վերջինս, պաշտոնապես, չի համարվում երկրի առաջնորդ։ Նախագահի այցից մեկ ամիս առաջ բազա են այցելել բրազիլացի 13 պատգամավորներ։ 2012 թվականին բևեռակայանը հրդեհվել է, որի արդյունքում երկու մարդ անհետ կորել է։ Ներկայումս բևեռակայանի գործունեությունը վերսկսվել է։


== Ծանոթագրություններ ==


== Արտաքին հղումներ ==
Բրազիլական անտարկտիկական կոմիտե
Բրազիլական անտարկտիկական ծրագիր(չաշխատող հղում)
Արամ Տեր-Հովհաննիսյան (այլ կիրառումներ)

Արամ Տեր-Հովհաննիսյան անունը կարող է վերաբերել հետևյալ անձանց.

Արամ Արտեմի Տեր-Հովհաննիսյան (1886-1970), հայ խորհրդային դիրիժոր և խմբավար։
Արամ Ավետիսի Տեր-Հովհաննիսյան (1906 - 1996), հայ խորհրդային մանկավարժ, մարզիկ։
Ռաուշ (խուտոր, Դաոլեկանովսկի շրջան)

Ռաուշ (ռուս.՝ Рауш, բաշկիրերեն՝ Рәүеш), խուտոր Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 148 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիամեյ

Նիամեյ (ֆր.՝ Niamey), Նիգերի մայրաքաղաքը, Նիամեյ դեպարտամենտի վարչական կենտրոնը, Նիգեր գետի ձախ ափին։ Տրանսպորտային հանգույց է։ Գյուղատնտեսական շրջանի կենտրոն է։
Նիամեյի մոտակայքում կա ջերմաէլեկտրակայան։ Ունի համալսարան, ազգային թանգարան։ 1926-1960 թվականներից ֆրանսիական տիրապետության տակ գտնվող Նիգերի վարչական կենտրոնն էր․ 1960 թվականից Նիգերի մայրաքաղաքն է։ Բնակչությունը՝ ▲1 026 848 մարդ (2012):


== Աշխարհագրություն ==
Նիամեյը տեղակայված է Նիգերի գետի երկու ափերին, քաղաքային տարածքը կազմում է 239 կմ2։ Քաղաքային սահմաններին գետի վրա կան նաև մի քանի կղզիne8:


== Պատմություն ==
19-րդ դարի վերջում ժամանակակից Նիամեյի տեղում գոյություն ուներ ոչ մեծ մի գյուղ` մի քանի հարյուր բնակչությամբ։ Նիգերի գրավումը այդ ժամանակահատվածում սկսած ֆրանսիացի գաղութարարները այդ գյուղում 1892 թվականին հիմնեցին իրենց սեփական ռազմական կետը։ Նիամեյի ամբողջովին դրական տեղակայումը առևտրական ճանապարհների խաչմերուկներում նպաստում էր նրա զարգացմանը։


== Կլիմա ==
Նիամեյը գտնվում է Սախելիի հարավում և ունի իր համար շատ բնորոշ կլիմա։ Այն մերձհասարակածային և արևադարձային կլիմաների միջև գտնվող յուրահատուկ կլիմա ունի։ Եղանակը շատ տաք է. mիջին ջերմաստիճանը տատանվում է 24 °C-ից հունվարին մինչև 34 °C մայիսին, իսկ տարեկան միջին ջերմաստիճանը կազմում է 29 °C: Ունի արտահայտված ոչ շարունակական խոնավ եղանակ, ինչը տևում է մայիսից մինչև սեպտեմբեր, իսկ իր գագաթնակետին հասնում է հուլիս-օգոստոս ամիսներին։ Բոլոր տեղումները լինում են խոնավ եղանակին։ Չոր եղականին տեղումներ ընդհանրապես չեն լինում։


== Բնակչություն ==
Նիամեյին, ինչպես նաև աֆրիկյան մնացած խոշոր քաղաքներին բնորոշ է բնակչության աճի արագ տեմպը 20-րդ դարի երկրորդ կեսի համար։ Քաղաքի բնակչության 90%-ից ավելին մուսուլմաններ են։ Քաղաքի ամենամեծ էթնիկ խմբերը սոնհայն ու ջերման են, որ կազմում են ընդհանուր բնակչության 21,1%-ը, իսկ իրենց հաջորդում է հաուսների ազգը (34,4%)։


== Ժողովրդագրություն ==


== Վարչական բաժանում ==
Նիամեյ քաղաքը բաղկացած է 5 կոմունաներից, որոնք իրենց հերթին բաժանված են 44 շրջանների`

Նիամեյ I
Նիամեյ II
Նիամեյ III
Նիամեյ IV
Նիամեյ V


== Քույր-քաղաքներ ==
Նիամեյը ընկերական հարաբերությունների մեջ է գտնվում հետևյալ քաղաքների հետ.


== Ծանոթագրություններ ==
Մոնտե Կավալլո

Մոնտե Կավալլո (իտալերեն՝ Monte Cavallo), կոմունա Իտալիայում, գտնվում է Մարկե շրջանում՝ Մաչերատա պրովինցիայում։
Բնակչությունը կազմում է 171 մարդ (2008), բնակչության խտությունը՝ 5 մարդ/կմ²։ Տարածքը կազմում է 38 կմ²։ Փոստային ինդեքս՝ 62030։ Հեռախոսային կոդ՝ 0737։


== Ժողովրդագրություն ==


== Համայնքի վարչակազմ ==
Հեռախոսահամար։ 0737 519618
Էլեկտրոնային փոստ։ comune@montecavallo.sinp.net
Պաշտոնական կայք։ http://www.montecavallo.sinp.net/SINPV2/Aspx/_comuni/Home.aspx Archived 2006-12-10 at the Wayback Machine.


== Արտաքին հղումներ ==
http://www.montecavallo.sinp.net/SINPV2/Aspx/_comuni/Home.aspx Archived 2006-12-10 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ակուտակ

Ակուտակ (անգլ.՝ Akutaq), Ալյասկայի և Հարավային Կանադայի էսկիմոսների շրջանում տարածված կերակրատեսակ։ Նաև հայտնի է «էսկիմոսային պաղպաղակ» անվանումով (անգլ.՝ Eskimo ice cream): Ալյասկայի բնիկները այդ ուտելիքը անվանում են «ագուդակ», որը թարգմանաբար նշանակում է «ինչ-որ մեծ և խառնված բան»։


== Բաղադրություն ==
Ավանդական ուտելիքը պատրաստվում է հարավային այծի, որմզդեղնի, մորշի կամ փոկի սալից, ավելացնելով տարբեր համեմունքներ։ Գոյություն ունի ուտելիքի մրգային տեսակը (կլյուվկայով, ճահճամոշով, ճահճաբույսով, հապալասով և Մոռենիով), խոտերով և արմատներով, որոնք կազմված են մկների բներից և ուրիշ մրգերից։ Անալի սարքելու համար սովորաբար օգտագործվում է շաքար։ Նաև հաճախակի ավելացվում է այծի և հարավային այծի միս։ Ըստ մեկ այլ տարբերակի՝ կենդանիների սալերը սկսել են փոխարինվել բուսայուղով։ Բոլոր համեմունքները շատ անգամ խառնվում են և ուտելուց առաջ անպայման սառեցվում, որի պատճառով էլ ակուտակը նմանացնում են պաղպաղակի հետ։


== Տես նաև ==
Մետ


== Ծանոթագրություններ ==
Կորեերեն

Կորեերենը (հանգըլ՝ 한국어, հանջա՝ 조선말), կորեացիների լեզուն։ Պետական լեզու է Հյուսիսային Կորեայում և Հարավային Կորեայում։ Խոսվում է Կորեական թերակղզում, Չինաստանի Ժողովրդական Հանրապետությունում, Ճապոնիայում, Ռուսաստանում և ԱՄՆ-ում։ Խոսողների թիվը՝ 78 միլիոն մարդ։
Կորեերենը համարվում է մեկուսացած լեզու, թեև նրա ծագման մասին կան տարբեր կարծիքներ (դրավիդյան, ճապոնական, հնասիական, հնդեվրոպական և այլն)։ Ունի 6 բարբառ՝ հյուսիսարևելյան, հյուսիսարևմտյան, կենտրոնական, հարավարևելյան, հարավարևմտյան և Ջեջու կղզու բարբառը։ Կորեերենը գործածում է կորեական գիրը՝ հանգըլը, օգտագործելով նաև չինական հանջա հիերոգլիֆներ։ Ըստ աշխարհի լեզուների դասակարգման կորեերենը 13-րդն է։


== Անվանում ==
Մինչ 1945 թվականը օգտագործվել է «չոսոնմալ» (հանջա՝ 朝鮮말, հանգըլ՝ 조선말) կամ «չոսոնա» (հանգըլ՝ 조선어, հանջա՝ 朝鮮語) անվանումները, որը մինչև այժմ էլ օգտագործվում է Հյուսիսային Կորեայում։ Հարավային Կորեայում այժմ ընդունված է «հանգուկո» (հանգըլ՝ 한국어, հանջա՝ 韓國語) կամ, ավելի քիչ, «հանգուկմալ» (հանգըլ՝ 한국말, հանջա՝ 韓國말) տարբերակները, իսկ սովորաբար ուղղակի «կուգո» (հանգըլ՝ 국어, հանջա՝ 國語, «պետական լեզու»)։ Կորեայի երկու հատվածներում էլ օգտագործվում է խոսակցային «ուրիմալ» տարբերակը (հանգըլ՝ 우리말, «մեր լեզուն»)։


== Առանձնահատկություններ ==
Բաղաձայնական համակարգում տարբերակում են եռաշարք աղմկային բաղաձայններ։ Հարուստ է միաբարբառներով ու երկբարբառներով։ Շեշտը բարբառների մի մասում ուժային է, մյուսում՝ երաժշտական և անկայուն։ Կորեերենը կցական լեզու է, սակայն ուժեղ միտում ունի դեպի վերլուծական կառուցվածքը։
Գոյականները հարուստ են հոլովական ձևերով, բացակայում է քերականական սեռը։ Բայերն ու ածականները չունեն դեմքի, թվի, սեռի կարգեր։ Շարահյուսության մեջ բառերի դասավորությունը հաստատուն է, իսկ նրանց կապը իրագործվում է ետադրություններով, մասնիկներով, սպասարկու բառերով և այլն։
Փոխառությունները գլխավորապես եվրոպական լեզուներից և ճապոներենից են, միջին տոկոս են կազմում չինաբանությունները։ Ժամանակակից գրական կորեերենի հիմքում ընկած է Սեուլի խոսվածքը։ Կորեայի Ժողովրդա-Դեմոկրատական Հանրապետությունում որպես նորմա ընդունված է Փենյանի խոսվածքը։


== Լեզվաբանական բնութագիր ==


=== Հնչյունաբանություն ===


== Այբուբենը և գիր ==
가 나 다 라 마 바 사 아 자 차 카 타 파 하
아 야 어 여 오 요 우 유 으 이


== Բառապաշար ==


=== Բառեր և արտահայտություններ (실용 간단 한국어) ===
Բարև ― 안녕하세요! ― անյոնհասեյո։ 안녕하십니까! ― անյոնգհասիմնիկա։
Բարի գալուստ ― 환영합니다. ― հվանյոնգհամնիդա։ 어서오세요. ― օսոօսեյո։ 어서오십시오. ― օսոօսիփշիո։
Շնորհակալություն ― 고마워요. ― քոմավոյո։ 고맙습니다. ― քոմափսըմնիդա։
Այո / ոչ ― 네 ― նէ, 예 ― յե։ / 아니요 ― անիյո։ 아닙니다. ― անիմնիդա։ (옛 조선말로는 "아니올시다.")
Խնդրում եմ ― 주세요 ― չուսեյո։ 주십시요. ― չուշիփշիյո։
Հաջողություն / ցտեսություն ― 안녕히 가세요 ― անյոնգհի քասեյո։ 안녕히 가십시요 ― անյոնգհի քաշիփշիյո։ 안녕히 가십시오! ― անյոնգհի քաշիփշիո։


=== Թվեր (실용 한국어 숫자) ===
1 - 하나(일 / 一), 2 - 둘(이 / 二), 3 - 셋(삼 / 三), 4 - 넷(사 / 四), 5 - 다섯(오 / 五), 6 - 여섯(육 / 六), 7 - 일곱(칠 / 七), 8 - 여덟(팔 / 八), 9 - 아홉(구 / 九), 10 - 열(십 / 十)
11 - 열하나(십일 / 十一), 12 - 열둘(십이 / 十二)
20 - 스물(이십 / 二十), 30 - 서른(삼십 / 三十), 40 - 마흔(사십 / 四十), 50 - 쉰(오십 / 五十), 60 - 예순(육십 / 六十), 70 - (칠십 / 七十), 80 - 여든(팔십 / 八十), 90 - 아흔(구십 / 九十), 100 - 온(백 / 百, 일백 / 一百)
1000 - 즈믄(천 / 千, 일천 / 一千)


== Տես նաև ==
Պաշտոնական լեզու
Լեզվաընտանիքների ցանկ


== Ծանոթագրություններ ==


== Արտաքին հղումներ ==
GeoNames
Ethnologue
Ժողովրդական շարժման միություն

Ժողովրդական շարժման միություն (ֆր.՝ Union pour un mouvement populaire - UMP), կենտրոնամետ կուսակցություն է Ֆրանսիայում։ Միջազգային ժողովրդավարական միության անդամ է։ Ձևավորվել է 2002 թվականին։
Անկախության թանգարան (Վարշավա)

Անկախության թանգարան (լեհ.՝ Muzeum Niepodległości w Warszawie), պատմության թանգարան, որը գտնվում է Լեհաստանի մայրաքաղաք Վարշավայում։ Հիմնադրվել է 1990 թվականին և գրանցված է Լեհաստանի պետական թանգարանների գրանցամատյանում։


== Պատմություն ==
Վարշավայի անկախության թանգարանը հիմնադրվել է 1990 թվականի հունվարի 30-ին Լեհաստանում։ Թանգարանը նվիրված է լեհ ժողովրդի ազատագրական պայքարի պատմությանը Muzeum Historii Polskich Ruchów Niepodległościowych i Społecznych), ինչպես նաև Լեհաստանի հեղափոխությանը (Muzeum Historii Polskiego Ruchu Rewolucyjnego)։
Վարշավայի անկախության և հեղափոխությունների թանգարանում ներկայացված թանգարանային նմուշները այստեղ են տեղափոխվել հիմնականում Լենինի անվան թանգարանից։ Ներկայիս անվանումը թանգարանը կրում է 1991 թվականից սկսած։
1992 թվականից սկսած թանգարանը ստացել է ազատ գործունեություն ծավալելու իրավունք։ Դա տեղի է ունեցել այն բանից հետո, երբ թանգարանի տնօրեն է նշանակվում ազգությամբ լեհ Դադեուշ Սկոչեկը։


== Ծանոթագրություններ ==
ՈՒԵՖԱ Ազգերի Լիգա D 2018-19

ՈՒԵՖԱ Ազգերի Լիգա D 2018-19 Ազգերի Լիգայի 2018–19 մրցաշրջանի D լիգան, որը կազմված է վարկանիշով վերջին 16 ՈՒԵՖԱ անդամ երկրների հավաքականներից։


== Ձևաչափ ==
D Լիգայում ընդգրկված են ՈւԵՖԱ անդամենրի վարկանիշով ամենացածր 16 հավաքականները, որոնք ՈՒԵՖԱ վարկանիշում զբաղեցնում են 40-55 տեղերը։ Հավաքականները բաժանված են չորս խմբի։ Յուրաքանչյուր խմբի հաղթող կանցնի ՈՒԵՖԱ Ազգերի Լիգա C 2020-21:
Բացի այդ Լիգա D-ում կխաղարկվի ՈՒԵՖԱ Եվրո 2020-ի մասնակցության մեկ հայտ։ Լիգա D-ի չորս խմբերի հաղթողները կմասնակցեն առաջնության եզրափակիչներին, որոնք կկայանան 2020 թվականի մարտին։ Փլեյ օֆֆում կկայանա երկու կիսաեզրափակիչ, միավորներով լավագույն խմբի հաղողը կմրցի վատագույնի հետ, երկրորդը` երրորդի հետ, կիսազերափակչի հաղթողները կխաղան եզրափակչում։


=== Դասակարգում ===
Հավաքականները դասավորվել են համաձայն ՈՒԵՖԱ-ի վարկանիշային աղյուսակի, 2017 թվականի հոկտեմբերի 11-ի դրությամբ։ Հավաքականները բաժանվեցին չորսական զամբյուղի, յորաքանչյուրում չորսական հավաքական։ Զամբյուղները հրապարակվեցին 2017 թվականի դեկտեմբերի 7-ին։

Խմբերի վիճակահանությունը տեղի ուեցավ Շվեյցարիայի Լոզան քաղաքում 2018 թվականի հունվարի 24-ին։ Քաղաքական նկատառումներով Հայաստանը և Ադրբեջանը չէին կարող ընդգրկվել միևնույն խմբում (Արցախյան ազատամարտի պատճառով)։ Բացի այդ թանկարժեք ճանապարհորդության պատճառով պետք է լիներ հետևյալ զույգերից միայն մեկը. Անդորրա-Ղազախստան, Ֆարերյան կղզիներ Ղազախստան, Ջիբրալթար-Ղազախստան, Ջիբրալթար-Ադրբեջան։


== Խմբեր ==
ՈՒԵՖԱ կողմից 2018 թվականի հունվարի 24-ի վիճակահանության արդյունքում ձևավորվեցին հետևյալ խմբերը.


=== Խումբ 1 ===


=== Խումբ 2 ===


=== Խումբ 3 ===


=== Խումբ 4 ===


== Ծանոթագրություններ ==
Զանգվածային սպանություն

Զանգվածային սպանություն, մեծ քանակով մարդկանց սպանություն (հաճախ անզեն մարդկանց), որը կատարվել է կարճ ժամանակահատվածում։ Կարող է լինել ահաբեկման և անգամ ցեղասպանության քաղաքականության գործիք, սակայն նաև կարող է կատարվել մարդկանց կողմից, ովքեր հոգեկան խանգարումներ ունեն կամ աֆեկտի վիճակում են եղել։
Զանգվածային սպանությունը, որը կատարվել է զինված էքստրեմիստների խմբի կամ պետական ուժային կառուցվածքների կողմից որևէ էթնոռելիգիական խմբի նկատմամբ։ Այն հաճախ կատարվում է մեկ տեղում, որտեղ մեկ կամ ավել մարդ սպանում են մի խումբ մարդկանց։


== Զինված ուժերում ==
Քանի որ զենքերը մատչելի են զինծառայողների համար, փակ բանակային կոլեկտիվում վատ հարաբերությունների պատճառով ժամանակ առ ժամանակ զանգվածային սպանություններ են լինում։ Այդպիսի դեպքերի պատճառներ կարող են հանդիսանալ ծաղրանքները և նվաստացումները ուրիշ զինվորների կողմից։


== Զանգվածային սպանություններ ԱՄՆ-ում ==
ԱՄՆ-ում զանգվածային սպանությունները կարող են յուրահատուկ «killing spree» ձև ընդունել, երբ կարճ ժամանակահատվածում մի մարդ տարբեր տեղերում մի քանի սպանություններ է գործում։ Հաճախ հաղորդվում է զենքերի օգտագործմամբ զանգվածային սպանությունների մասին։
2014 թվականի հոկտեմբերին Հարվարդի համալսարանի հետազոտողները հայտնել են, որ վերջին երեք տարիների ընթացքում ԱՄՆ-ում զանգվածային սպանությունների քանակը ավելացել է, և 2011 թվականից զանգվածային սպանությունների քանակը երեք անգամ ավելացել է, և տեղի է ունենում ամեն 64 օր։
Ամենախոշոր զանգվածային սպանությունները ԱՄՆ-ի պատմության մեջ․ Լաս Վեգասում (2017, 58 սպանված, մոտ 500 վիրավորներ), Օռլանդոյում (2016, 49 սպանված, մոտ 50 վիրավորներ), «Սենդի Հուք» դպրոցում (2012, 27 սպանված) և այլն։


== Ծանոթագրություններ ==


== Գրականություն ==
Դևիդ Լեսթեր Զանգվածային սպանություն․ 21-րդ դարի դժբախտություն. — Nova Publishers, 2004. — 160 с. — ISBN 9781590339299
Գրանտ Դյու Զանգվածային սպանություն ԱՄՆ-ում․ Պատմություն. — McFarland, 2014-10-16. — 220 с. — ISBN 9781476604732


== Արտաքին հղումներ ==
Զանգվածային սպանություններ 2000–ից 2012 թվականը
Լունդոնգա

Լունդոնգա  (ռուս.՝ Лундонга)։ Գետի երկարությունը 89 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը -  08010300312110000014504
Հիդրոլոգիական ուսումնասիրությունների կոդը - 110001450
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0
11 կմ։ գետ Անյուգ (ձախ)
23 կմ։ գետ Տովա (ձախ)
24 կմ։ գետ Տոմժենգա (աջ)
42 կմ։ գետ Յուրմանգա (ձախ)


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օսինկի (գյուղ, Տալովսկի շրջան)

Անվան այլ կիրառումների համար տե՛ս՝ ՕսինկիՕսինկի (ռուս.՝ Осинки), գյուղ Ռուսաստանի Վորոնեժի մարզի Տալովսկի շրջանի կազմում։
Բնակչությունը 2005 թվականին գրանցված տվյալներով կազմում էր 211 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հունիսի 19

Հունիսի 19, տարվա 170-րդ (նահանջ տարիներին՝ 171-րդ) օրն է։

Տարվա ավարտին մնում է 195 օր։


== Դեպքեր ==
979 - Տեղի ունեցավ Պանկալիայի ճակատամարտը, որից հետո ճնշվեց բյուզանդական զորավար Վարդաս Սկլերոսի ապստամբությունը։
1097 - Առաջին խաչակրաց արշավանքի ժամանակ խաչակիրները գրավեցին Նիկիա քաղաքը։
1807 - 1806-1812 թթ. Ռուս-թուրքական պատերազմի ժամանակ Աթենքի մոտ ծովային ճակատամարտում ռուսները ջախջախեցին թուրքական բանակին։
1846 - ԱՄՆ Նյու Ջերսի նահանգում տեղի ունեցավ բեյսբոլի առաջին խաղը։
1920 - Նեմեսիս գործողության շրջանակներում Արամ Երկանյանը գնդակահարեց Ադրբեջանի նախկին վարչապետ Ֆաթալի Խան Խոյսկիին և վիրավորեց Խան Մահմադովին՝ Բաքվի «Մուսավաթ» կուսակցության հիմնադրին։


== Ծնունդներ ==
1623 - Բլեզ Պասկալ, ֆրանսիացի գիտնական - մաթեմատիկոս և ֆիզիկոս (վ.1662)
1917 - Ջոշուա Նքոմո, ազգային-ազատագրական շարժման գործիչ
1936 - Ռուդոլֆ Մուրադյան, ֆիզիկոս-տեսաբան։ Ֆիզմաթ գիտությունների դոկտոր (1970), ՀՀ ԳԱԱ ակադեմիկոս
1945 - Ռադովան Կարաջիչ, սերբ քաղաքական գործիչ, առաջին նախագահ Սերբական հանրապետության, բանաստեղծ և հոգեբույժ
1948 - Խաչատուր Ազիզյան, հայ նկարիչ
1983 - Մարկ Սելբի, անգլիացի սնուկերիստ
1986 - Սիրանուշ Լազյան, հայ դերասանուհի


== Մահեր ==
1747 - Ալեսանդրո Մարչելո, վենետիկյան ազնվական, մաթեմատիկոս, բանաստեղծ
1996 - Մայքլ Տեր-Պողոսյան, հայազգի ֆիզիկոս, գյուտարար (ծ. 1925)
2001 - Սարգիս Բաղդասարյան, արձանագործ, նկարիչ և մանկավարժ (ծ.1923)


== Տոներ ==
Սամկովո (գյուղ, Գագարինսկի շրջան)

Սամկովո (ռուս.՝ Самково), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2899) Ռանրան Շաու

(2899) Ռանրան Շաու (անգլ.՝ Runrun Shaw), աստերոիդ աստերոիդների հիմնական գոտում։ Հայտնաբերվել է 1964 թվականի հոկտեմբերի 8-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,263126 ա. մ., առավելագույնը մոտենում է 1,9114 ա. մ. հեռավորության վրա և հեռանում 2,6148 ա. մ.։ Արեգակի շուրջ մեկ ամբողջական պտույտ է կատարում 1243,55 երկրային օրվա ընթացքում, իր ուղեծրով շարժվելով միջինում 0,289495 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2899) Ռանրան Շաու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լյոյի սու Կուսի

Լյոյի սու Կուսի (ֆր.՝ Leuilly-sous-Coucy), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Վիկ սյուր Էն կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02423։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 413 մարդ։ 


== Տնտեսություն ==
2010 թվականին 260 մարդկանցից (15-64 տարեկան) 197-ը եղել են առավել ակտիվ տնտեսվարողներ, 63-ը եղել են համեմատաբար ոչ ակտիվ (ակտիվության ցուցանիշը կազմել է 75,8 %, 1999 թվականին եղել է 69,0 %)։ 197 ակտիվ քաղաքացիներից 183-ը աշխատել են տարբեր ձեռնարկություններում (97 տղամարդ և 86 կին), անաշխատունակների թիվը կազմել է 14 մարդ (7 տղամարդ և 7 կին)։ 63 ոչ ակտիվ մարդկանցից 24-ը եղել են կամ աշակերտ կամ էլ ուսանող, 20-ը եղել են թոշակառու, 19-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Լյոյի սու Կուսի ազգային համալսարանի վիճակագրությունը (ֆր.)
Սոսնովկա (քաղաք, Ուկրաինա)

Անվան այլ կիրառումների համար տե՛ս՝ ՍոսնովկաՍոսնովկա (ուկրաիներեն՝ Соснівка), քաղաք Ուկրաինայի Լվովի մարզի Չերվոնոգրադի քաղաքային խորհուրդում, շրջանային նշանակության քաղաք։ Բնակավայրը նախկինում նաև անվանվել է Կիրովո։ Հիմնադրվել է 1955 թվականին։
Չճշտված տվյալներով Սոսնովկա քաղաքում բնակվում էր 11 838 մարդ։ Բնակավայրը զբաղեցնում է 1,98 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կոնոպնիցա (գյուղ, Պուստոմիտիի շրջան)

Կոնոպնիցա (ուկրաիներեն՝ Конопниця), գյուղ Ուկրաինայի Լվովի մարզի Պուստոմիտիի շրջանում։
Չճշտված տվյալներով Կոնոպնիցա գյուղում բնակվում էր 562 մարդ։ Բնակավայրը զբաղեցնում է 1,67 կմ² տարածք։ Բնակչության խտությունը կազմում էր 336,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
AlphaZero

AlphaZero, ծրագիր նյարդային ցանցի համար, մշակված DeepMind ընկերության կողմից, որը օգտագործում է AlphaGo Zero-ի ընդհանրացված տարբերակը։ 2017 թվականի դեկտեմբերի 5-ին AlphaZero 24 ժամվա ընթացքում սովորեց խաղալ  գերմարդկային մակարդակի շախմատ, սյոգի և գո, դրանով հաղթելով Stockfish և  Elmo-ին։


== Տարբերությունը AlphaGo Zero-ից ==
AlphaZero (AZ)-ն AlphaGo Zero (AGZ)-ի ալգորիթմի ընդհանրացված տարբերակն է, որը բացի գոից, կարողանում է խաղալ սյոֆի և շախմատ։ AZ և AGZ-ն իրարից տարբերվում են․ 

AGZ-ն ունի առաջադրանքների կատարման հստակ կանոնակարգ։
Նյարդային ցանցը թարմացվում է անընդհատ։


== AlphaZero-ն ընդդեմ Stockfish և Elmo ==
Այն ժամանակ երբ ավանդական ծրագրերը գնահատում են դիրքը խաղում շնորհիվ գրոսսմեյստերների փորձի, AlphaZero-ն օգտագործում է գնահատման խոր նյարդային ցանցը, որն էլ պահանջում է մեծ ժամանակ մի դիրքի համար։ AlphaZero-ն կարողանում է հաշվարկել 80 000 շախմատային դիրք մի վայրկյանում և 40 000 դիրք սյոգի համար։ Այն դեպքում երբ Stockfish կարողանում է հաշվարկել 70 միլլիոն, իսկ Elmo-ն 35 միլլիոն մեկ վայրկյանում։


== Արդյունքներ ==


=== Շախմատ ===
Շախմատ խաղալիս AlphaZero և Stockfish-ը ամեն քայլի համար ունեին մեկ րոպե ժամանակ։ AlphaZero-ն ուներ ավելի լավ ծրագրային ապահովում քան Stockfish-ը։ 100 խաղից AlphaZero-ն 25 պարտյա հաղթեց սպիտակներով, 3-ը սևերով և 72 անգամ խաղն ավարտվեց ոչ ոքի։


=== Սյոգի ===
Հարյուր խաղերի ընթացքում AlphaZero-ն հաղթեց 90 անգամ, 8 անգամ պարտվեց և 2 անգամ խաղը ավարտվեց ոչ ոքի։


=== Գո ===
8 ժամ ինքնուրույն սովորելուց հետո, AlphaZero-ն իր նախկին տարբերակի հետ պայքարում հաղթեց 60 անգամ և պարտվեց 40 անգամ։


=== Քննադատություն ===
Որոշ գրոսսմեյստերներ, նշեցին, որ չարժե գերագնահատել AlphaZero-ի ուժերը, քանի, որ արդյունքները տարբեր կլնիենեին, եթե ծրագիրը հասանելիություն ունենար դեբյուտային բազային (քանի-որ Stockfish ծրագրված էր նույն կերպ)։ AlphaZero-ն հաղթել է Stockfish-ին, վերջինիս զրկելով դեյբյուտային բազաից և էնդշպիլային աղյուսակից, խաղալով ավելի լավ համակարգչային սարքավորումներով։ Stockfish նաև սահմանափակված է եղել ժամանակով մինչև քայլ կատարելը՝ մեկ րոպեն բավարար չէր, որպեսզի խորը մտածի կրիտիկական իրավիճակներում։ Բացի դա, օգտագործվել է Stockfish 8-ը որը թողարկվել էր դրանից մեկ տարի առաջ։
Սյոգի խաղի համակարգչային տարբերակի ծրագրավորղների խումբ նույնպես, լիովին բավարարված չէր խաղի արդյունքով։


== Ծանոթագրություններ ==
Կուենկա (Էկվադոր)

Անվան այլ կիրառումների համար տե՛ս՝ Կուենկա (այլ կիրառումներ)Կուենկա (իսպ.՝ Cuenca), քաղաք Էկվադորում՝ Ասուայ պրովինցիայում, որի վարչական կենտրոնն է և խոշորագույն բնակավայրը։ 2013 թվականի տվյալներով բնակչության թվաքանակը եղել է մոտավորապես  345 հազար (մետրոպոլիսային տարածքում կամ ագլոմերացիայում ապրում է ավելի քան 660 հազար մարդ), և այդ ցուցանիշով երկրում զբաղեցնում է երրորդ տեղը։ Գտնվում է Էկվադորյան Անդերում՝ ծովի մակերևույթից 2500 մ բարձրության վրա։ Հիմնադրվել է 1557 թվականին Santa Anda de los cuatro rios de Cuenca անունով՝ հնագույն Տոմեբամբա քաղաքի տեղում։ Քաղաքի պատմական կենտրոնում պահպանվել են գաղութային ժամանակների բազմաթիվ մեծարժեք կառույցներ, որոնք ներառված են ՅՈՒՆԵՍԿՕ-ի Համաշխարհային ժառանգության ցանկում։ Կուենկայի կենտրոնն ամբողջությամբ հռչակվել է մարդկության մշակութային հուշարձան։ Քաղաքը վարչական, տնտեսական, ֆինանսական, առևտրային, կրթական, մշակութային, մարզական կարևոր կենտրոն է, բազմաթիվ նշանավոր մարդկանց ծննդավայր, և պատահական չէ, որ հաճախ անվանվում է Էկվադորի Աթենք, գրավում բազմաթիվ զբոսաշրջիկների։
Կուենկայում զարգացած են տեքստիլ, քիմիական, սննդի արդյունաբերությունը, հագուստեղենի արտադրությունը։


== Պատմություն ==
Հնագիտական պեղումների արդյունքները վկայում են, որ քաղաքի ներկայիս տարածքում ու շրջակայքում մարդիկ բնակություն են հաստատել մեր թվականությունից երկու հազար տարի առաջ։ Հետագայում այն մաս է կազմել ինկերի կայսրության։ 16-րդ դարի կեսերին ընկել է իսպանացիների տիրապետության տակ։


== Քույր և գործընկեր քաղաքներ ==


== Պատկերասրահ ==

		
		
		
		
		
		
		
		


== Կլիմա ==
Կուենկային բնորոշ է մերձարևադարձային լեռնային կլիման (Köppen climate classification-ի դասակարգմամբ՝ Cfb): 


== Ծանոթագրություններ ==


== Արտաքին հղումներ ==

Alcaldía de Cuenca Archived 2015-07-23 at the Wayback Machine.
Guía de arquitectura de Cuenca PDF
Acta de Fundación de Cuenca (12 de abril de 1557)
Էյխենբյուլ

Էյխենբյուլ (գերմ.՝ Eichenbühl), կոմունա Գերմանիայում։ Գտնվում է Բավարիա երկրամասում։
Ենթարկվում է Ներքին Ֆրակոնիա վարչական շրջանին։ Մտնում է Միլտենբերգ շրջանի մեջ։ Բնակչությունը կազմում է 2632 մարդ (2010 թվական, դեկտեմբերի 31)։ Զբաղեցնում է 31,24 կմ² տարածք։ Պաշտոնական կոդն է 09 6 76 119։
Կոմունան բաժանված է 6 գյուղական շրջանի։


== Ծանոթագրություններ ==


== Արտաքին հղումներ ==
Պաշտոնական էջ
Կումոլ

Կումոլ, իզոպրոպիլբենզոլ, C6H5CH (CH3)2, հաճելի հոտով անգույն հեղուկ է, հալման ջերմաստիճանը՝ -96, 03 °C, եռմանը՝ 152, 39 °C, խտությունը՝ 861, 8 կգ/մ3։ Լավ է լուծվում օրգանական լուծիչներում, վատ՝ ջրում։ Գոլորշիները օդի հետ առաջացնում են պայթուցիկ խառնուրդներ (բռնկման ջերմաստիճանը՝ 380C)։ Թունավոր է, ազդում է արյունաստեղծ օրգանների վրա։ Ստանում են բենզոլը կատալիզատորների (H3PO4, AlCl3) ներկայությամբ ալկիլացնելով։ Կիրառվում է որպես լուծիչ, ինչպես նաև ֆենոլի և ացետոնի արտադրության մեջ։


== Ծանոթագրություններ ==
Դեգեներացում

Դեգեներացում (կենսաբանական կազմափոխություն) (լատ.՝ degenerare՝ այլասերվել), սերնդից սերունդ բուսական և կենդանական օրգանիզմների արժեքավոր հարմարվող կամ տնտեսական հատկությունների վատթարացում, ինչպես նաև էվոլյուցիայի ընթացքում որոշ օրգանների պարզեցում, ֆունկցիայի թուլացում կամ գրեթե լրիվ անհետացում (օրինակ՝ խռիկների անհետացումը ցամաքային կենդանիների մոտ կամ օրինակ՝ ժապավենաձև որդերը չունեն մարսողության օրգաններ)։ Մարմնի հյուսվածքների խոր կառուցվածքային փոփոխություններ են, որոնք սովորաբար ուղեկցվում են տվյալ հյուսվածքի համար օտար նյութերի առաջացմամբ, սոցիալ-մշակութայիև կամ կենսաբանական այլասերումն է մարդկային սերնդի շղթայում, որը բնութագրվում է ֆիզիոլոգիական և ձևաբանական շեղումներով, թուլամտությամբ, հոգեկան խանգարումներով։ Դեգեներացումի բոլոր տեսակներն առաջանում են սոցիալական և բնական անբարենպաստ պայմանների հետևանքով։
Գրիգոր Կաֆայեցի

Գրիգոր Կաֆայեցի (ծննդյան և մահվան թվականները անհայտ են), XV-XVI դարերի հայ տաղասաց, գիտնական-երաժիշտ։
Կազմել և խմբագրել է ուշ միջնադարի համար բնութագրական մի գանձարան։ Որպես այդպիսին և որպես «մեծ րաբունապետ» հիշատակվում է 1561 թվականին վերաբերող մի գրչագիր հիշատակարանում։ Ձեռագրերում նրա անվամբ հանդիպում է մի տաղ՝ նվիրված 1488 թվականին չարաչար նահատակված Աստվածատուր Կաֆայեցու հիշատակին։


== Ծանոթագրություններ ==
Սարան Ալեքսանդրյան

Սարան Ալեքսանդրյան (ֆր.՝ Sarane Alexandrian, հունիսի 15, 1927(1927-06-15), Բաղդադ, Mandatory Iraq - սեպտեմբերի 11, 2009(2009-09-11), Իվրի սյուր Սեն), ֆրանսահայ փիլիսոփա, էսսեիստ և արվեստաբան։


== Վաղ կյանք ==
Ալեքսանդրյանը ծնվել է ֆրանսիացի մորից և հայ հորից՝ Վարդան Ալեքսանդրյանից, որը բժիշկ-ստոմատոլոգ էր Ֆեյսալ I թագավորի արքունիքում։ Վեց տարեկանում նրան ուղարկել են Փարիզ՝ մնալու մորական տատիկի մոտ։


== Գրական կարիերա ==
Ալեքսանդրյանի մերձեցումը դադաիզմին և սյուրռեալիզմին կայացել է 1943 թվականի ամռանը, երբ 16 տարեկանում նա հանդիպել է Բեռլինի դադաիստական խմբի առանցքային կերպարներից մեկին՝ Ռաուլ Հաուսմանին, որը որպես փախստական ապրում էր Լիմոժի մոտ գտնվող Պեյրա-լը-Շատո բնակավայրում։ 1947 թվականից նա ծառայել է որպես Անդրե Բրետոնի վերջին քարտուղար և դարձել է սյուրռեալիստական ուղղվածության կարևոր դեմքերից մեկը։
Ալեքսանդրյանը Նիցշեի «Զվարթ գիտություն» ( Die fröhliche Wissenschaft ) գրքում ներկայացված փիլիսոփայության ջատագովն էր։ Նա ղեկավարում էր Supérieur Inconnu ամսագիրը (վերնագիր, որը տրամադրել է Բրետոնը), որը մեծարում էր չորս արժեքներ, որոնք կիսում են սյուրռեալիստները և Ալեքսանդրյանը՝ երազանքները, սերը, գիտելիքը և հեղափոխությունը։ Քեթրին Միլեթը ամսագրի նշանավոր հեղինակներից էր։
Ալեքսանդրյանը Վիկտոր Բրաուների ընկերն էր, Շառլ Ֆուրիեի երկրպագուն և Մատա Հարիի ջերմեռանդ պաշտպանը։
Մահացել է 2009 թվականի սեպտեմբերի 11-ին։ Թաղված է Պեր Լաշեզի աճյունասափորանոցային դիակիզարանում, պատի մեջ։


== Անձնական կյանք ==
Ալեքսանդրյանը 1959 թվականին ամուսնացել էր Մադլեն Նովարինայի հետ, որը մահացել է 1991 թվականին։


== Աշխատություններ ==
Ալեքսանդրյանն ավելի քան 40 գրքի հեղինակ է։ Նրա ամենահայտնի գործերն են.

André Breton par lui-même (Անդրե Բրետոնն իր իսկ խոսքերով), 1971
Hans Bellmer (Հանս Բելմեր), 1971
Les Libérateurs de l'amour (Սիրո ազատագրողները), 1977
Surrealist Art (Սյուրռեալիստական արվեստ), 1985 (Thames & Hudson World of Art)
Max Ernst (Մաքս Էռնստ), 1986
Histoire de la littérature érotique (Էրոտիկ գրականության պատմություն), 1989
LJUBA, Փարիզ, Cercle d'Art, 2003


== Գրականություն ==
Gallimard (1974). Dans le Surréalisme et le rêve, p. 246-9. Paris. Հեղինակը նախ քննարկում է Բրետոնի երազանքը, ապա առաջարկում վերլուծություն։


== Արտաքին հղումներ ==
Sarane Alexandrian


== Ծանոթագրություններ ==
Զաստավա Մ59/66

Զաստավա Մ59/66, հարավսլավական հրացան, սովետական Սիմոնովի ինքնալիցքավորվող հրացանի լիցենզավորված պատճեն։


== Պատմություն ==
Զենքն արտադրվել է ՝որպես փոխարինող Զաստավա Մ48-ին։ Արտադրվել է 1966-ից 1972 թվականներին՝ Հարավսլավիայի ժողովրդական բանակի համար, ավելի ուշ փոխարինվել է Զաստավա Մ70-ով, բայց մնացել է պահեստում։
2000 թվականին Մ59/66 հրացանները արտահանվել են, առավել մեծ քանակով՝ ԱՄՆ և Կանադա ։


== Նկարագրություն ==
Ի տարեբերություն Սիմոնով ստանդարտ զենքի, հրացանի փողը երկար է և մատակարարում է Մ60 22 մմ-անոց փողային նռնականետին։ Փողի հետ գազային խցիկի միացման կոնստրուկցիան նույնպես տարբերվում է։ Արդյունքում նշանառության մեջ կարող էին օգտագործել ստանդարտ մեխանիկական նշանառությունը, հատուկ գիշերային նշանահատիկը և ետբացովի նշանառությունը՝ կրակելու համար։
Հրացանին ամրացվում է ետբացովի, շեղբավոր ՍԿՍ սվինը, սակայն փողի երկարացումը՝ ի հաշիվ նռնականետի տեղադրման, փոքրացրել է շեղբի երկարություն։


== Տարբերակներ և մոդիֆիկացիաներ ==
ПАП M59 ( հայտնի է նաև ոչ օֆիցիալ անվանումով՝«պապովկա»), առաջին մոդելը ստեղծվել է 1959 թվականին։
Մ59/66
Մ59/66Ա1
Մ59/66Ա1 PROTOCOL M59/66 տարբերակը, որն ունի մետաղական քրոմապատ մասեր, սվին դանակ։ Օգտագործվում է Սլովենիայի զինված ուժերի գվարդիայում։


== Ծանոթագրություններ ==


== Գրականություն ==
Poluautomatska puška 7,62 mm M.59/66. Beograd, Državni sekretarijat za narodnu odbranu; Generalštab JNA. 1968.
Stanisław Kochański. Broń strzelecka lat osiemdziesiątych. Warszawa, Wydawnictwo MON, 1985. ISBN 83-11-07784-3. (լեհ.)
А. Б. Жук. Энциклопедия стрелкового оружия։ револьверы, пистолеты, винтовки, пистолеты-пулемёты, автоматы. М., ООО «Издательство АСТ», «Воениздат», 2002. стр.726-728


== Արտաքին հղումներ ==
Полуатоматска пушка 7,62 мм M59/66 А1 (սերբ.)
Карабин М59/66 "Застава" (Югославия) (ռուս.)
Սառա Անդերսեն

Սառա Անդերսեն (անգլ.՝ Sarah Andersen, հունիսի 15, 1992(1992-06-15)), ծաղրանկարիչ և պատկերազարդող, Sarah's Scribbles ցանցային կոմիքսի հեղինակը։ Ավարտել է Մարիլենդի ինստիտուտի արվեստի քոլեջը 2014 թվականին և այժմ ապրում է Բրուքլինում, Նյու Յորքում։ 
Արվեստի քոլեջ հաճախելու ժամանակ սկսել է նկարել կիսաինքնակենսագրական Sarah's Scribbles ցանցային կոմիքսը։ Նա հաղթել է Goodreads Choice Award մրցանակը` Լավագույն գրաֆիկական վեպ և կոմիքս անվանակարգում, երեք տարի շարունակ` Sarah's Scribbles-ի շարքերի համար։ 2016 թվականին նա հաղթել է Goodreads Choice Award մրցանակը իր դեբուտային` «Հասունությունը առասպել է» գրքի համար։ 2017 թվականին մրցանակներ է ստացել Big Mushy Happy Lump և 2018 թվականին` Herding Cats գրքերի համար։   
Անդերսենը համագործակցել է գրող Էնդի Ուիրի հետ` Cheshire Crossing գրաֆիկական վեպի համար, որը թողարկվել է 2019 թվականի հուլիսին։ Հիմնված լինելով Ուիրի կողմից ավելի վաղ գրված կոմիքսի վրա` պատմությունը պատմում է Վենդի Դարլինգի (Փիթր Փեն), Դորոթի Գեյլի (Զարմանալի հրաշագործը Օզ աշխարհից) և Ալիսի (Ալիսը հրաշքների աշխարհում) մասին, որոնք միասին հաճախում են Cheshire Crossing անվամբ դպրոցը։ 
2019 թվականի վերջին Անդերսենը սկսել է թողարկել Fangs անվամբ գերբնական ցանցային կոմիքսը Tapas հարթակում։


== Ծանոթագրություններ ==